પ્રયોગ કરવો હોય તો જ્ઞાતિ આધારિત અનામતનો ઉલ્લેખ કરીને તમે કોઈ પણ પોસ્ટ મૂકી જોજો. સમાજમાં જ્ઞાતિવાદ અને ઊંચ-નીચના ભેદભાવ બિલકુલ ન હોવા જોઈએ એવું દઢપણે બોલનારા કેટલાક લોકો પોતાને જ્ઞાતિ આધારિત મળતા અનામતના લાભ છોડવાની વાત આવે ત્યારે આક્રમક અને ઝનૂની થઈ ઊઠશે. જો તમે તમારી પોસ્ટમાં અનામતની ફેવર કરી હશે તો એ લોકો તમારી વાહવાહી કરશે અને તમે ન્યુટ્રલ ન્યાયપ્રેમી તથા સાચા સમાજનિષ્ઠ હો એ રીતે તમારી આરતી પણ ઉતારશે!